**Standardásetingar**

sbrt. § 43 í løgtingslóg nr. 80 frá 7. juni 2020 um vernd av persónupplýsingum (dátuverndarlógin)

millum

[NAVN]

[V-tal]

[BÚSTAÐUR]

[POSTNUMMAR OG BÝUR/BYGD]

[LAND]

eftir hetta ”dátuábyrgdarin”

og

[NAVN]

[V-tal]

[BÚSTAÐUR]

[POSTNUMMAR OG BÝUR/BYGD]

[LAND]

eftir hetta ”dátuviðgerin”,

sum hvør sær eru ”partar” og saman eru ”partarnir”,

hava avtalað fylgjandi standardásetingar fyri at fylgja reglunum í dátuverndarlógini.

Innihald

[1. Innleiðsla 3](#_Toc53404505)

[2. Rættindi og skyldur dátuábyrgdarans 3](#_Toc53404506)

[3. Dátuviðgerin ger eftir boðum 4](#_Toc53404507)

[4. Trúnaður 4](#_Toc53404508)

[5. Viðgerðartrygd 4](#_Toc53404509)

[6. Um at brúka undirdátuviðgerar 5](#_Toc53404510)

[7. Flutningur av persónupplýsingum til útlond, triðjalond o.a. 6](#_Toc53404511)

[8. At stuðla dátuábyrgdaranum 7](#_Toc53404512)

[9. Fráboðan um brot á persóndátutrygdina 8](#_Toc53404513)

[10. At strika og lata upplýsingar aftur 8](#_Toc53404514)

[11. Skoðan, undir hesum kanningar 8](#_Toc53404515)

[12. Avtala um onnur viðurskifti 9](#_Toc53404516)

[13. Gildiskoma og gildisslit 9](#_Toc53404517)

[14. Kontaktpersónar 10](#_Toc53404518)

[Fylgiskjal A – Upplýsingar um viðgerðina 11](#_Toc53404519)

[Fylgiskjal B – Undirdátuviðgerar 12](#_Toc53404520)

[Fylgiskjal C – Boð um viðgerð av persónupplýsingum 13](#_Toc53404521)

[Fylgiskjal D – Onnur viðurskifti, sum partarnir avtala 17](#_Toc53404522)

# **1. Innleiðsla**

1. Hendan avtalan avger rættindi og skyldur hjá dátuviðgeranum, tá dátuviðgerin viðger persónupplýsingar fyri dátuábyrgdaran.
2. Avtalan er gjørd, soleiðis at partarnir samstundis lúka treytirnar í § 41, stk. 2 í dátuverndarlógini.
3. Í sambandi við [VERKÆTLAN/TÆNASTU O.TÍL.] viðger dátuviðgerin persónupplýsingar vegna dátuábyrgdaran í samsvari við hesa avtalu.
4. Ásetingarnar í hesi avtalu ganga framum møguligar aðrar avtalur millum partarnar, sum hava líknandi ásetingar.
5. Tað eru fýra fylgiskjøl til hesa avtalu, og fylgiskjølini eru ein samantvunnin partur av avtaluni.
6. Fylgiskjal A hevur nærri upplýsingar um viðgerðina av persónupplýsingum, undir hesum endamáli við viðgerðini, sløgini av persónupplýsingum og longdina av viðgerðini.
7. Fylgiskjal B lýsir nær dátuviðgerin kann nýta undirdátuviðgerar og hevur ein lista við teimum undirdátuviðgerum, sum dátuábyrgdarin hevur góðkent.
8. Fylgiskjal C greiðir frá boðunum, sum dátuábyrgdarin gevur dátuviðgeranum um viðgerð av persónupplýsingum. Eisini lýsir fylgiskjali m.a. tey trygdartiltøk, sum dátuviðgerin í minsta lagi skal gjøgnumføra, og hvussu eftirlit verður hildið við viðgerð, sum verður framd av dátuviðgera og møguligum undirdátuviðgera.
9. Í Fylgiskjali D hava partarnir møguleika at gera avtalu um onnur viðurskifti.
10. Avtalan og fylgiskjølini skulu vera til taks skrivliga, undir hesum elektroniskt, hjá báðum pørtum.
11. Hendan avtala gongur ikki framum skyldur, sum dátuviðgerin hevur ella er álagdur eftir dátuverndarlógini ella aðrari lóggávu.

# **2. Rættindi og skyldur dátuábyrgdarans**

1. Dátuábyrgdarin hevur ábyrgdina av, at viðgerð av persónupplýsingum er í samsvari við dátuverndarlógina, aðra lóggávu um dátuvernd og hesa avtalu.
2. Dátuábyrgdarin hevur bæði rætt og skyldu at gera av til hvørji endamál og við hvørjum hjálpitólum persónupplýsingarnar skulu viðgerast.
3. Dátuábyrgdarin hevur m.a. ábyrgdina av at tryggja, at viðgerðarheimild er til viðgerðina, sum dátuviðgerin skal standa fyri.

# **3. Dátuviðgerin ger eftir boðum**

1. Dátuviðgerin kann einans viðgera persónupplýsingar eftir skjalfestum boðum frá dátuábyrgdaranum, uttan so at viðgerð er ásett í lóggávu, sum dátuviðgerin er fevndur av. Boðini eru nágreinað í *Fylgiskjali A* og *C*. Boð kunnu gevast meðan viðgerð av persónupplýsingum fer fram, men boðini skulu altíð skjalfestast og varðveitast skrivliga, undir hesum elektroniskt, saman við hesi avtalu.
2. Dátuviðgerin boðar alt fyri eitt dátuábyrgdaranum frá, um dátuviðgerin metir, at eini boð frá dátuábyrgdaranum eru í ósamsvari við galdandi loggávu.

# **4. Trúnaður**

1. Dátuviðgerin skal viðgera allar persónupplýsingarnar frá dátuábyrgdaranum í trúnaði, og skal syrgja fyri, at øll, sum hava heimild at viðgera persónupplýsingarnar vegna dátuábyrgdaran, bæði starvsfólk hjá dátuviðgeranum, undirdátuviðgerar og onnur, hava bundið seg til trúnað ella eru bundin av hóskandi lógarásettum trúnaði. Hesir persónar eiga bert at fáa atgongd til persónupplýsingarnar um tað er neyðugt.

Listi yvir persónar, sum hava atgongd til persónupplýsingarnar, skal gjøgnumgangast við jøvnum millumbili og er atgongdin ikki longur neyðug, skal hon skerjast.

1. Eftir umbøn frá dátuábyrgdaranum skal dátuviðgerin kunna vísa á, at viðkomandi persónar eru bundnir av tagnarskyldu.

# **5. Viðgerðartrygd**

1. § 46 í dátuverndarlógini ásetur, at dátuábyrgdarin og dátuviðgerin skulu seta í verk hóskandi tøknilig og bygnaðarlig tiltøk, sum tryggja eitt trygdarstøði, sum hóskar til váðarnar, sum standast av viðgerðini. Dátuábyrgdarin og dátuviðgerin skulu í hesum sambandi hava fyrilit fyri verandi tøkniliga støði, verksetanarkostnaði og slagi av viðgerð, vavi, samanhangi og endamáli, umframt sannlíku váðunum fyri skrásetta.
2. Dátuábyrgdarin skal meta um váðarnar fyri skrásetta og skal seta hóskandi tiltøk í verk. Hesi tiltøk kunnu fevna um:
   1. dulnevning ella bronglan av persónupplýsingum,
   2. at tryggja áhaldandi trúnað, integritet, atkomu og haldføri frá viðgerðarskipanum og viðgerðartænastum,
   3. føri til rættstundis at fáa í rættlag atkomu og atgongd til persónupplýsingar eftir fysiskan ella tøkniligan tilburð, og
   4. mannagongd til regluliga royndarkanning, meting og eftirmeting av virkisføri í sambandi við tøkniligu og bygnaðarligu tiltøkini, sum tryggja viðgerðartrygd.
3. Dátuviðgerin skal eisini – óheft av dátuábyrgdaranum – meta um váðarnar við viðgerini fyri tann skrásetta og seta í verk hóskandi tiltøk. Dátuábyrgdarin skal í tí sambandi veita dátuviðgeranum allar viðkomandi upplýsingar, so at dátuviðgerin er førur fyri at eyðmerkja og meta um váðan.
4. Dátuviðgerin skal hjálpa dátuábyrgdaranum at halda skyldurnar í § 46 í dátuverndarlógini, m.a. við at veita dátuábyrgdaranum upplýsingar um tøknilig og bygnaðarlig tiltøk, sum eru sett í verk, og aðrar upplýsingar, sum eru neyðugar fyri at dátuábyrgdarin er førur fyri at halda sínar skyldur.

Metir dátuábyrgdarin, at fleiri tiltøk skulu setast í verk enn tey, sum dátuviðgerin longu hevur gjøgnumført, skal dátuábyrgdarin tryggja sær, at hesi verða nevnd í *Fylgiskjali C*.

# **6. Um at brúka undirdátuviðgerar**

1. Treytirnar í §§ 41 og 42 í dátuverndarlógini skulu vera loknar um dátuviðgerin ætlar at nýta ein annan dátuviðgera (ein undirdátuviðgera).
2. Dátuviðgerin kann ikki uttan [VALMØGULEIKI 1 ]ítøkiligt / [VALMØGULEIKI 2] alment loyvi frá dátuábyrgdaranum nýta undirdátuviðgerar.

1. [VALMØGULEIKI 1 – ÍTØKILIGT LOYVI FRÁ DÁTUÁBYRGDARANUM] Dátuviðgerin kann nýta undirdátuviðgerar, um dátuábyrgdarin frammanundan gevur ítøkiligt loyvi. Loyvið skal vera skrivligt. Dátuviðgerin skal seta seg í samband við dátuábyrgdaran í minsta lagi [TÍÐARSKEIÐ], áðrenn undirdátuviðgerin skal viðgera persónupplýsingar. Listi við undirdátuviðgerum, sum dátuábyrgdarin hevur góðkent, er lagdur við í *Fylgiskjali B*.

[VALMØGULEIKI 2 – ALMENT LOYVI FRÁ DÁTUÁBYRGDARANUM] Dátuviðgerin hevur alment loyvi frá dátuábyrgdaranum at nýta undirdátuviðgerar. Dátuviðgerin skal skrivliga kunna dátuábyrgdaran um ætlaða broyting av undirdátuviðgera við í minsta lagi [TÍÐARKSKEIÐ] freist, so at dátuábyrgdarin kann mótmæla. Longri freist at mótmæla í sambandi við serligar viðgerðir kann ásetast í *Fylgiskjali B*. Listi yvir undirdátuviðgerar, sum eru góðkendir, er lagt við í *Fylgiskjali B.*

1. Tá dátuviðgerin nýtir ein undirdátuviðgera í sambandi við ávísar viðgerðir fyri dátuábyrgdaran, skal dátuviðgerin í bindandi avtalu áleggja undirdátuviðgeranum at halda somu skyldur, sum eru álagdar dátuviðgeranum í hesi avtalu.
2. Avrit av avtalum við undirdátuviðgerar og møguligar broytingar í hesum avtalum skulu eftir umbøn sendast dátuábyrgdaranum, so at dátuábyrgdarin kann tryggja sær, at tær somu skyldur, sum eru settar dátuviðgeranum eisini eru galdandi fyri undirdátuviðgerar. Ásetingar, sum snúgva seg um handilslig viðurskifti, og sum ikki ávirka tað dátuverndarrættarliga innihaldi, skulu ikki sendast dátuábyrgdaranum.
3. Í avtaluni við undirdátuviðgeran skal dátuviðgerin áseta, at dátuábyrgdarin er rættindahavari um dátuviðgerin fer á húsagang, so at dátuábyrgdarin kann stíga inn í rættindini hjá dátuviðgeranum og gera tey galdandi mótvegis undirdátuviðgerum. Hetta hevur m.a. við sær, at dátuábyrgdarin kann geva undirdátuviðgerum boð um at strika ella lata persónupplýsingar aftur.
4. Dátuviðgerin hevur fulla ábyrgd mótvegis dátuábyrgdaranum av, at skyldurnar vera hildnar, sjálvt um tað er undirdátuviðgerin, sum ikki heldur sínar skyldur. Ábyrgdarbýti ávirkar ikki rættindini hjá teimum skrásettu, sbrt. dátuverndarlógini, undir hesum t.d. § 77 um endurgjald.

# **7. Flutningur av persónupplýsingum til útlond, triðjalond o.a.**

1. Ein og hvør flutningur av persónupplýsingum til útlond, triðjalond ella millumtjóðafelagsskapir sum dátuviðgerin fremur, skal vera eftir skjalfestum boðum frá dátuábyrgdaranum og skal altíð vera í samsvari við kapittul 6 í dátuverndarlógini.
2. Um flutningur til útland, triðjaland ella millumtjóðafelagsskap, sum dátuviðgerin ikki hevur fingið boð um, er kravdur sambært lóggávu, sum dátuviðgerin skal fylgja, skal dátuviðgerin kunnað dátuábyrgdaran um hetta, áðrenn flutningurin fer fram, uttan so, at lóggávan, sum áleggur flutning eisini setur forboð fyri, at slík kunning verður givin við atliti til týðandi samfelagslig áhugamál.
3. Uttan skjalfest boð frá dátuábyrgdaranum kann dátuviðgerin sostatt ikki:
   1. Flyta persónupplýsingar til ein dátuábyrgdara ella dátuviðgera í útlandi, triðjalandi ella millumtjóðafelagsskapi
   2. Lata viðgerð av persónupplýsingum til undirdátuviðgera í útlandi, triðjalandi ella millumtjóðafelagsskapi
   3. Viðgera persónupplýsingar í útlandi, triðjalandi ella millumtjóðafelagsskapi
4. Boðini frá dátuábyrgdaranum um flutning av persónupplýsingum til útland, triðjaland ella millumtjóðafelagsskap, undir hesum grundarlagið fyri flutninginum, sbrt. kapittul 6 í dátuverndarlógini, skulu vera ásett í *Fylgiskjali C, pkt. C.6*.
5. Hendan avtalan kann ikki vera grundarlag undir flutninginum sbrt. § 61, stk. 2, nr. 2 í dátuverndarlógini.

# 

# **8. At stuðla dátuábyrgdaranum**

1. Við atliti til slagið av viðgerð, skal dátuviðgerin so vítt møguligt stuðla dátuábyrgdaranum við hóskandi tøkniligum og bygnaðarligum tiltøkum so, at dátuábyrgdarin kann svara umbønum, sum skrásett seta fram sbrt. kapittul 4 í dátuverndarlógini.

Hetta hevur við sær, at dátuviðgerin skal stuðla dátaábyrgdaranum í at uppfylla:

1. Kunningarskylduna, tá persónupplýsingar verða savnaðar hjá skrásetta
2. Kunningarskylduna, tá persónupplýsingar verða savnaðar hjá øðrum enn skrásetta
3. Rættin til innlit
4. Rættin til rætting
5. Rættin til striking
6. Rættin til viðgerðaravmarking
7. Fráboðanarskylduna, tá upplýsingar verða rættaðar, strikaðar ella tá upplýsingar verða avmarkaðar
8. Rættin til dátuflutning
9. Rættin til mótmæli
10. Rættin til ikki at vera fyri avgerð, sum einans er grundað á automatiska viðgerð, undir hesum profilering
11. Dátuviðgerin skal við atliti til slagi av viðgerð og tær upplýsingar, sum dátuviðgerin hevur atgongd til, hjálpa dátuábyrgdaranum at halda:
    1. Skylduna til uttan óneyðugt drál og um neyðugt innan 72 tímar eftir at verða vorðin varugur við eitt brot á persóndátutrygdina at boða Dátueftirlitinum frá hesum uttan so, at tað er ósannlíkt, at brotið á persóndátutrygdina hevur við sær ein váða fyri skrásetta.
    2. Skylduna til uttan óneyðugt drál at boða skrásetta frá um brotið í teimum førum, tá brotið sannlíkt hevur við sær ein stóran váða fyri tann skrásetta.
    3. Skylduna at gera eina avleiðingagreining av ætlaðari viðgerð, sbrt. §§ 49-50 í dátuverndarlógini
    4. Skylduna at biðja um ummæli frá Dátueftirlitinum, áðrenn viðgerð verður sett í verk, sbrt. § 52 í dátuverndarlógini.
12. Í *Fylgiskjali C* er greitt frá hóskandi tøkniligum og bygnaðarligum tiltøkum, sum dátuviðgerin skal seta í verk fyri at stuðla dátuábyrgdaranum.

# **9. Fráboðan um brot á persóndátutrygdina**

1. Dátuviðgerin skal uttan óneyðugt drál eftir at vera vorðin kunnugur við brot á persóndátutrygdina boða dátuábyrgdaranum frá hesum.
2. Dátuviðgerin skal boða dátuábyrgdaranum frá skjótast gjørligt og í seinasta lagi [XX TÍMAR] eftir, at dátuviðgerin er vorðin kunnugur við brotið, so at dátuábyrgdarin kann halda sínar skyldur, sbrt. § 47 í dátuverndarlógini, og boða Dátueftirlitinum frá brotinum.
3. Í samsvari við pkt. 8.2.a. skal dátuviðgerin hjálpa dátuábyrgdaranum at halda skylduna at fráboða brot á persóndátutrygdina til Dátueftirlitið. Hetta merkir, at dátuviðgerin skal hjálpa dátuábyrgdaranum at fáa til vega tær upplýsingar, sum sbrt. § 47, stk. 4 í dátuverndarlógini skulu latast Dátueftirlitinum.
4. Partarnir skulu í *Fylgiskjali C* áseta, hvørjar upplýsingar dátuviðgerin skal veita dátuábyrgdara í sambandi við fráboðan til Dátueftirlitið um brot á persóndátutrygdina.

# **10. At strika og lata upplýsingar aftur**

1. Tá viðgerðin hjá dátuviðgeranum er endað, hevur dátuviðgerin skyldu at [VALMØGULEIKI 1] strika allar persónupplýsingar, sum eru viðgjørdar fyri dátuábyrgdaran og vátta fyri dátuábyrgdaranum, at upplýsingarnar eru strikaðar / [VALMØGULEIKI 2] lata persónupplýsingarnar aftur og strika møgulig avrit, um tað ikki er álagt í lóggávu at goyma persónupplýsingarnar.

# **11. Skoðan, undir hesum kanningar**

1. Dátuviðgerin skal geva dátuábyrgdaranum allar upplýsingar, sum eru neyðugar fyri at vísa á, at §§ 41 og 42 í dátuverndarlógini og henda avtala verða hildnar, og skal fáa í lag og hjálpa til við skoðan, undir hesum kanningum, sum dátuábyrgdarin sjálvur ella triðipartur, sum er heimilaður av dátuábyrgdaranum, fremur.
2. Mannagongdir fyri skoðan, undir hesum kanningar, eru lýstar nærri í *Fylgiskjali C, pkt. C.7 pg C.8*.
3. Dátuviðgerin hevur í samsvari við reglurnar í dátuverndarlógini skyldu at geva Dátueftirlitinum atgongd til upplýsingar og høli, har sum viðgerð fer fram.

# **12. Avtala um onnur viðurskifti**

1. Partarnir kunnu avtala onnur viðurskifti viðvíkjandi tænastuni um viðgerð av persónupplýsingum, t.d. um endurgjald, undir teirri treyt, at avtalan ikki beinleiðis ella óbeinleiðis er í stríð við hesa avtalu ella ger, at rættarstøðan, sum skrásetti hevur sbrt. Dátuverndarlógini, verður verri.

# **13. Gildiskoma og gildisslit**

1. Avtalan kemur í gildi tann dagin báðir partar skriva undir.
2. Báðir partar kunnu krevja nýggjar samráðingar um ásetingarnar, um lógarbroytingar ella óskynsemi í avtaluni ger seg galdandi.
3. Avtalan er galdandi so leingi dátuviðgerin skal viðgera persónupplýsingar fyri dátuábyrgdaran. Í hesum tíðarskeiði kann henda avtalan ikki sigast upp, uttan so at aðrar ásetingar, sum snúgva seg um viðgerðina av persónupplýsingum verða avtalaðar millum partarnar.
4. Um viðgerð av persónupplýsingum heldur uppat og persónupplýsingarnar verða strikaðar ella latnar aftur til dátuábyrgdaran í samsvari við pkt. 10.1. og *Fylgiskjal C*, kann avtalan sigast upp av báðum pørtum við skrivligum varningi á [XX vikur].
5. Undirskriftir

Dátuábyrgdarans vegna

Navn

Starv

Telefonnummar

Teldupostbústaður

Undirskrift

Dátuviðgerans vegna

Navn

Starv

Telefonnummar

Teldupostbústaður

Undirskrift

# 

# **14. Kontaktpersónar**

1. Hesir persónar eru kontaktpersónar hjá ávikavist dátuábyrgdara og dátuviðgera:

Navn

Starv

Telefonnummar

Teldupostbústaður

Navn

Starv

Telefonnummar

Teldupostbústaður

1. Partarnir skulu geva hvørjum øðrum skrivlig boð, um kontaktupplýsingarnar verða broyttar.

# **Fylgiskjal A – Upplýsingar um viðgerðina**

[GEV GÆTUR: UM FLEIRI VIÐGERÐIR FARA FRAM, SKULU UPPLÝSINGAR UM HVØRJA EINSTAKA VIÐGERÐ LÝSAST]

**A.1. Endamálið við viðgerðini, sum dátuviðgerðin ger fyri dátuábyrgdaran:**

[LÝS ENDAMÁLIÐ VIÐ VIÐGERÐINI]

**A.2. Viðgerðin, sum dátuviðgerðin ger dátuábyrgdarans vegna, er serliga [slag av viðgerð]:**

[LÝS SLAGIÐ AV VIÐGERÐ]

**A. 3. Viðgerðin fevnir um hesi sløg av persónupplýsingum um tey skrásettu:**

[LÝS HVØRJAR PERSÓNUPPLÝSINGAR SKULU VIÐGERÐAST]

[DØMI]

*“Navn, teldupostadressa, adressa, p-tal, kundanummar og gjaldskortnummar.”*

[LEGG TIL MERKIS: LÝSINGIN EIGUR AT VERA SO NÁGREINILIG SUM GJØRLIGT, OG UNDIR ØLLUM UMSTØÐUM SKAL SLAGIÐ AV PERSÓNUPPLÝSINGUM VERA NÁGREINAÐ NÆRRI ENN “PERSÓNUPPLÝSINGAR, SUM ALLÝST Í § 6, NR. 1 Í DÁTUVERNDARLÓGINI” ELLA “PERSÓNUPPLÝSINGAR FEVNDAR AV § 11”.]

**A.4. Viðgerðin fevnir um hesi sløg av skrásettum:**

[LÝS SLØGINI AV SKRÁSETTUM]

**A.5. Viðgerðin hjá dátuviðgeranum kann byrja, tá henda avtalan kemur í gildi. Viðgerðin fer fram hetta tíðarskeið:**

[LÝS TÍÐARSKEIÐIÐ VIÐGERÐIN FER FRAM]

# **Fylgiskjal B – Undirdátuviðgerar**

**B.1. Góðkendir undirdátuviðgerar**

Tá avtalan kemur í gildi hevur dátuábyrgdarin góðkent hesar undirdátuviðgerar

| NAVN | V-TAL/tin | BÚSTAÐUR | LÝSING AV VIÐGERÐINI |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

Tá avtalan kemur í gildi hevur dátuábyrgdarin góðkent hesar undirdátuviðgerðar til lýstu viðgerðir. Dátuviðgerin kann ikki uttan skrivligt loyvi frá dátuábyrgdaranum nýta ein undirdátuviðgera til eina aðra viðgerð enn hana, sum er lýst, ella nýta ein annan undirdátuviðgera til lýstu viðgerðina.

**B.2. Kravdur varningur í sambandi við góðkenning av undirdátuviðgerðum**

[KANN NÝTAST. LÝS TÍÐARSKEIÐIÐ DÁTUÁBYRGDARIN SKAL HAVA AT GÓÐKENNA NÝGGJAR UNDIRDÁTUVIÐGERAR]

# 

# **Fylgiskjal C – Boð um viðgerð av persónupplýsingum**

**C.1. Boð frá dátuábyrgdaranum**

Dátuviðgerin viðger persónupplýsingar fyri dátuábyrgdaran á henda hátt:

[LÝS VIÐGERÐINA, SUM DÁTUVIÐGERIN FÆR BOÐ UM AT GERA]

**C.2. Viðgerðartrygd**

Trygdarstøðið skal hóska til váðarnar:

[LÝS TAÐ, SUM ER AVGERANDI FYRI TRYGDARSTØÐIÐ]

[DØMI]

*“Viðgerðin fevnir um eina størri mongd av persónupplýsingum, sum eru fevndar av § 11 í dátuverndarlógini um viðgerð av viðkvomum persónupplýsingum, og tí skal trygdarstøðið vera høgt.”*

Dátuviðgerin hevur heimild og skyldu til at gera av, hvørji tøknilig og bygnaðarlig tiltøk, sum skulu setast í verk fyri at tryggja hóskandi trygdarstøði, sum er í samsvari við hesa avtalu.

Dátuviðgerin skal tó í øllum førum og í minsta lagi fremja hesi tiltøk, sum eru avtalað við dátuábyrgdaran:

[LÝS TRYGDARTILTØK, SUM ERU AVTALAÐ. SÍ VEGLEIÐING UM VIÐGERÐARTRYGD.]

**C.3. At stuðla dátuábyrgdaranum**

Dátuviðgerin stuðlar dátuábyrgdaranum at halda ásetingarnar um rættindini hjá skrásetta og ásetingarnar um fráboðan um persóndátubrot við at seta í verk hesi tøkniligu og bygnaðarligu tiltøk:

[LÝS STUÐULIN, SUM DÁTUVIÐGERIN SKAL VEITA, OG MØGULIG ÍTØKILIG TØKNILIG OG BYGNAÐARLIG TILTØK SUM DÁTUVIÐGERIN SKAL SETA Í VERK.]

[DØMI]

*“Dátuviðgerin kunnar skrásett í samsvari við §§ 23 og 24 í dátuverndarlógini, tá upplýsingar verða savnaðar.*

*Um dátuábyrgdarin móttekur eina umbøn frá skrásetta um [INNLIT/RÆTTING O.S.FR.] boðar dátuábyrgdarin dátuviðgeranum frá hesum í telduposti til [KONTAKTPERSÓNIN]. Dátuviðgerin svarar skrásetta skjótast gjørligt og kunnar dátuábyrgdaran [ELLA] Dátuviðgerin skal skjótast gjørligt [RÆTTA/STRIKA/AVMARKA O.S.FR.] upplýsingarnar. Dátuviðgerin skal geva dátuábyrgdaranum boð, tá umbønin er avgreidd.*

*Dátuviðgerin nýtir einans skipanir, sum tryggja, at rættindini hjá skrásetta kunnu uppfyllast.*

*Er brot á persóndátutrygdina, skal dátuviðgerin skjótast gjørligt og í seinasta lagi [XX] tímar eftir at vera vorðin kunnugur við brotið, veita dátuábyrgdaranum upplýsing um slagið av broti, hvussu nógv skrásett brotið fevnir um, og hvørjar avleiðingar eru av brotinum. Dátuábyrgdarin kann krevja fleiri upplýsingar.”*

**C.4. Goymsla og striking**

[LÝS MØGULIGT GOYMSLUTÍÐARSKEIÐ OG MANNAGONGDIR FYRI STRIKING, SUM ERU GALDANDI FYRI DÁTUVIÐGERAN]

[DØMI]

*“Persónupplýsingar goymast í [tíðarskeið], og skulu eftir hetta strikast hjá dátuviðgeranum.*

*Tá viðgerðin av persónupplýsingum endar, skal dátuviðgerin lata persónupplýsingarnar aftur og strika møgulig avrit. Dátuábyrgdarin kann broyta upprunaligu avgerðina um at persónupplýsingarnar skulu latast aftur. Slíkar broytingar skulu skjalfestast og goymast skrivliga, undir hesum elektroniskt, saman við hesi avtalu.”*

**C.5. Staðið viðgerðin fer fram**

Viðgerð av persónupplýsingum í samsvari við hesa avtalu kann bara fara fram á hesum stað:

[ÁSET STAÐIÐ VIÐGERÐIN SKAL FARA FRAM] [SKRIVA HVØR DÁTUVIÐGERI ELLA UNDIRDÁTUVIÐGERI, SUM NÝTIR ADRESSUNA]

Dátuábyrgdarin kann seinni skrivliga góðkenna at viðgerð fer fram á øðrum staði. Slík broyting skal skjalfestast og goymast skrivliga, undir hesum elektroniskt, saman við hesi avtalu.

**C.6. Boð viðvíkjandi flutningi av persónupplýsingum til útland, triðjaland og millumtjóðafelagsskapir**

[LÝS BOÐINI VIÐVÍKJANDI FLUTNING TIL ÚTLAND O.A. OG GREIÐ FRÁ, HVAT GRUNDARLAGIÐ UNDIR FLUTNINGINUM ER, SBRT. KAPITTUL 6 Í DÁTUVERNDARLÓGINI]

[DØMI]

*“Dátuviðgerin kann flyta upplýsingar til undirdátuviðgera í Danmark í sambandi við [VIÐGERÐ]. Flutningurin er í samsvari við § 59 í dátuverndarlógini.”* [ELLA]

*“Dátuviðgerin kann flyta upplýsingar til undirdátuviðgera í [góðkent triðjaland] í sambandi við [VIÐGERÐ]. Flutningurin er í samsvari við § 60 í dátuverndarlógini.”* [ELLA]

*“Dátuviðgerin kann flyta upplýsingar til undirdátuviðgera í [USA, BRASILIA, EGYPTALANDI] í sambandi við [VIÐGERÐ]. Flutningurin er grundaður á nágreiniligt samtykki, sbrt. § 62, stk. 1, nr. 1 í dátuverndarlógini. Dátuviðgerin fær til vega nágreiniligt samtykki.”*

Hevur dátuábyrgdarin ikki í hesi avtalu ella seinni givið skjalfest boð um flutning av persónupplýsingum til útlond, triðjalond ella millumtjóðafelagsskapir, hevur dátuviðgerin ikki heimild at flyta upplýsingarnar úr Føroyum.

**C.7. Mannagongdir hjá dátuábyrgdaranum í sambandi við skoðanir, undir hesum kanningar, av viðgerð av persónupplýsingum, sum er latin dátuviðgeranum**

[LÝS MANNAGONGDIR FYRI SKOÐANIR, UNDIR HESUM KANNINGAR, AV VIÐGERÐ AV PERSÓNUPPLÝSINGUM, SUM ER LATIN DÁTUVIÐGERANUM.]

[DØMI 1 – LÍTIL VÁÐI]

*“Dátuviðgerin skal lata dátuábyrgdaranum allar upplýsingar, sum eru neyðugar fyri at vísa á, at henda avtalan verður hildin. Dátuviðgerin skal árliga lata dátuábyrgdaranum skrivliga frágreiðing um viðgerðina av persónupplýsingum.*

*Dátuábyrgdarin kann fremja kanningar av støðum, har sum dátuviðgerin viðgerð persónupplýsingar. Dátuábyrgdarin rindar møguligar útreiðslur, sum standast av kanningini. Dátuviðgerin hevur tó skyldu at hjálpa til, um tað er neyðugt. Dátuviðgerin skal seta tíð av til hetta.”*

[DØMI 2 – MIÐAL VÁÐI]

*“Dátuviðgerin skal lata dátuábyrgdaranum allar upplýsingar, sum eru neyðugar fyri at vísa á, at henda avtalan verður hildin. Dátuviðgerin skal árliga lata dátuábyrgdaranum skrivliga frágreiðing um viðgerð av persónupplýsingum, sum er farin fram.*

*Dátuábyrgdarin ella umboð hansara kunnu [Í TÍÐARSKEIÐNUM] fremja kanningar av støðum, har sum dátuviðgerin viðgerð persónupplýsingar. Í hesum sambandi kunnu støð og skipanir, sum vera nýtt í viðgerðini, kannast fyri at gera av, um dátuviðgerin heldur dátuverndarlógina, aðra lóggávu um dátuvernd og hesa avtalu.*

*Afturat nevndu kanningum kann dátuábyrgdarin gera kanningar hjá dátuviðgeranum, tá dátuábyrgdarin metir tað vera neyðugt. Dátuábyrgdarin kann eisini krevja, at óheftur triðipartur ger frágreiðingina um viðgerð fyri at staðfesta um dátuviðgerin heldur dátuverndarlógina, aðra lóggávu um dátuvernd og hesa avtalu.*

*Dátuábyrgdarin rindar fyri møguligar útreiðslur, sum standast av kanningini. Dátuviðgerin hevur tó skyldu at hjálpa til, um tað er neyðugt. Dátuviðgerin skal seta tíð av til hetta.”*

[DØMI 3 – STÓRUR VÁÐI]

*“Dátuviðgerin skal [SKRIVA TÍÐARSKEIÐ] fyri [EGNA/DÁTUÁBYRGDARANS] rokning útvega eina [GRANNSKOÐANAR/SKOÐANARVÁTTAN/KANNINGARFRÁGREIÐING] frá óheftum triðjaparti um dátuviðgerin heldur dátuverndarlógina, aðra lóggávu um dátuvernd og hesa avtalu.*

*Tað er semja millum partarnar um, at hesar [VÁTTANIR/FRÁGREIÐINGAR] kunnu nýtast:*

*[LÝS AVTALAÐAR GRANNSKOÐANAR-/SKOÐANARVÁTTANIR/KANNINGARFRÁGREIÐINGAR]*

*[VÁTTANIN/FRÁGREIÐINGIN] skal uttan óneyðugt drál sendast dátuábyrgdaranum til kunningar. Dátuábyrgdarin kann seta seg ímóti rammunum fyri og/ella háttinum [VÁTTANIN/FRÁGREIÐINGIN] er gjørd, og kann í slíkum førum biðja um eina nýggja [VÁTTAN/FRÁGREIÐING] undir øðrum rammum og/ella nýtslu av øðrum hátti.*

*Grundað á niðurstøðurnar í [VÁTTANINI/FRÁGREIÐINGINI] kann dátuábyrgdarin biðja um, at fleiri tiltøk verða sett í verk fyri at tryggja, at dátuverndarlógin, onnur viðkomandi lóggáva og henda avtala verða fylgd.*

*Dátuábyrgdarin ella umboð hansara kunnu harumframt fremja kanningar, undir hesum kanningar á staðnum, á støðum har, sum viðgerð fer fram. Í hesum sambandi kunnu støð og skipanir, sum vera nýtt í viðgerðini, kannast. Hesi eftirlit kunnu fara fram, tá dátuábyrgdarin metir tað vera neyðugt.”*

**C.8. [UM TAÐ ER VIÐKOMANDI] Mannagongdir fyri skoðanir, undir hesum kanningar, við viðgerð av persónupplýsingum, sum er latin undirdátuviðgerum.**

[LÝS MANNAGONGDIRNAR HJÁ DÁTUVIÐGERANUM FYRI SKOÐANIR, UNDIR HESUM KANNINGAR, AV VIÐGERÐ AV PERSÓNUPPLÝSINGUM, SUM ERU LATNAR UNDIRDÁTUVIÐGERUM. HESAR KUNNU VERA TÆR SOMU, SUM ERU UNDIR PKT. C.7., TÓ SO, AT STØÐA SKAL TAKAST TIL LEIKLUTIN HJÁ DÁTUÁBYRGDARANUM.]

[DØMI]

*“Skjalprógv fyri [KANNING/SKOÐAN/O.TÍL.] skal uttan óneyðugt drál sendast dátuábyrgdaranum til kunningar. Dátuábyrgdarin kann seta seg ímóti rammunum fyri og/ella hættinum kanningin er gjørd eftir, og kann í slíkum førum biðja um eina nýggja kanning undir øðrum rammum og/ella nýtslu av øðrum hætti.*

*Grundað á niðurstøðurnar av kanningini kann dátuábyrgdarin biðja um, at fleiri tiltøk vera sett í verk fyri at tryggja, at dátuverndarlógin, onnur lóggáva um dátuvernd og henda avtala verða fylgd.”*

# **Fylgiskjal D – Onnur viðurskifti, sum partarnir avtala**